Ehdotus: Euroopan parlamentin ja neuvoston asetus metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta /* KOM/2001/0634 lopull. - COD 2001/0268 */



Virallinen lehti nro 051 E , 26/02/2002 s. 0343 - 0343



Ehdotus: EUROOPAN PARLAMENTIN JA NEUVOSTON ASETUS metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta (komission esittämät) PERUSTELUT Yhteisön metsien suojelusta ilmansaasteilta annetun neuvoston asetuksen (ETY) N:o 3528/86 ja metsäpalojen torjunnasta yhteisössä annetun neuvoston asetuksen (ETY) N:o 2158/92 voimassaolo päättyy 31 päivänä joulukuuta 2001. Mainittujen asetusten 11 artiklan 3 kohdassa ja 10 artiklan 3 artiklassa säädetään ennen soveltamisjakson päättymistä Euroopan parlamentille ja neuvostolle tehtävästä tarkistusehdotuksesta, jossa käsitellään erityisesti ekologisia, taloudellisia ja sosiaalisia näkökohtia sekä kustannus-hyötyanalyysin tuloksia. Koska kyseisen tarkistusehdotuksen valmistelutyöt ovat vielä kesken, sitä ei voida esitellä tässä vaiheessa. Näin ollen Euroopan parlamentti ja neuvosto eivät voi antaa asetuksissa (ETY) N:o 3528/86 ja (ETY) N:o 2158/92 tarkoitettujen toimien jatkamista koskevia uusia yksityiskohtaisia sääntöjä ennen kyseisten kahden toimenpiteen soveltamisjakson päättymistä. Toimien jatkaminen vuonna 2002 edellyttää siten siirtymätoimenpiteitä, joilla jatketaan kyseisten kahden asetuksen voimassaoloaikaa yhdellä vuodella. Näiden toimien täytäntöönpanolle vuodeksi 2002 vahvistettua kokonaisrahoitusta on mukautettu talousarviosta kaudeksi 1997-2001 tosiasiallisesti myönnettyjen määrien sekä vuoden 2002 alustavassa talousarvioesityksessä ehdotettujen määrien mukaan. 2001/0268 (COD) Ehdotus: EUROOPAN PARLAMENTIN JA NEUVOSTON ASETUS metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen [1], [1] EYVL C ... ottavat huomioon talous- ja sosiaalikomitean lausunnon [2], [2] EYVL C ... ottavat huomioon alueiden komitean lausunnon [3], [3] EYVL C ... noudattavat EY:n perustamissopimuksen 251 artiklassa määrättyä menettelyä [4], [4] EYVL C ... sekä katsovat seuraavaa: (1) Neuvoston asetuksen (ETY) N:o 2158/92 [5] soveltamisjakso päättyy 31 päivänä joulukuuta 2001. [5] EYVL L 217, 31.7.1992, s. 3. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1485/2001 (EYVL L 196, 20.7.2001, s. 4). (2) Asetuksen (ETY) N:o 2158/92 10 artiklan 3 kohdassa säädetään ennen soveltamisjakson päättymistä Euroopan parlamentille ja neuvostolle tehtävästä tarkistusehdotuksesta, jossa käsitellään erityisesti ekologisia, taloudellisia ja sosiaalisia näkökohtia sekä kustannus-hyötyanalyysin tuloksia. (3) Koska kyseisen tarkistusehdotuksen valmistelutyöt ovat vielä kesken, sitä ei voida esitellä tässä vaiheessa. Näin ollen Euroopan parlamentti ja neuvosto eivät voi antaa uusia yksityiskohtaisia sääntöjä yhteisön metsien suojelua ilmansaasteilta koskevan toiminnan jatkamisesta ennen sen soveltamisjakson päättymistä. (4) Toiminnan jatkaminen vuonna 2002 edellyttää siten siirtymätoimenpidettä, jolla toiminnan kestoa pidennetään yhdellä vuodella. (5) Toiminnan täytäntöönpanon kokonaisrahoitus, joka muodostaa talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen 33 kohdan merkityksessä budjettivallan käyttäjälle ensisijaisen ohjeen vuosittaisessa talousarviomenettelyssä ja joka on vahvistettu 49,4 miljoonaksi euroksi asetuksen (ETY) N:o 2158/92 10 artiklan 2 kohdassa, on mukautettava vuoden 2002 alustavaan talousarvioesitykseen otetun määrän perusteella. (6) Asetus (ETY) N:o 2158/92 on sen vuoksi muutettava, OVAT ANTANEET TÄMÄN ASETUKSEN: 1 artikla Korvataan 10 artiklan 1 ja 2 kohta seuraavasti: "1. Toiminnan kesto on 11 vuotta 1 päivästä tammikuuta 1992 alkaen. .2. Kokonaisrahoitus toiminnan täytäntöönpanolle on 58,75 miljoonaa euroa kaudeksi 1997-2002. Budjettivallan käyttäjä määrittää kutakin varainhoitovuotta varten käytettävissä olevat määrärahat rahoitusnäkymien mukaisesti." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja RAHOITUSSELVITYS 1. TOIMENPITEEN NIMI Metsien suojelua ilmansaasteilta (asetus (ETY) N:o 3528/86 - toimi nro 1) ja metsäpalojen torjuntaa (asetus (ETY) N:o 2158/92 - toimi nro 2) koskevien toimien jatkaminen. 2. BUDJETTIKOHTA / -KOHDAT B2-515 metsät 3. OIKEUSPERUSTA Perustamissopimuksen 175 artikla 4. TOIMENPITEEN KUVAUS 4.1 Toimenpiteen yleistavoite Toimi nro 1: lisätä ja parantaa tietämystä metsien terveydentilasta; Toimi nro 2: lisätä ja parantaa metsäpalojen tuntemusta, niiden ehkäisyä ja valvontaa. 4.2 Toimenpiteen kesto 1997-2002 5. MENOJEN JA TULOJEN LUOKITUS 5.1 Pakollinen / ei-pakollinen 5.2 JM/EI-JM 6. MENO-/TULOLAJI Ks. 7 kohta. 7. VAIKUTUKSET TALOUSARVIOON 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Toimi nro 1: - yhteisön tuen osuus enintään 50 prosenttia jäsenvaltioiden komissiolle esittämille, metsien terveydentilan säännöllistä raportointia ja intensiiviseurantaa koskeville hankkeille sekä pilotti- ja kokeiluhankkeille, - yhteisön tuen osuus 100 prosenttia toimen koordinointi-, arviointi- ja seurantatoimenpiteille, - yhteisön tuesta arviolta 10 prosenttia kohdistetaan säännölliseen raportointiin, 65 prosenttia intensiiviseurantaan, 15 prosenttia pilottihankkeisiin ja 10 prosenttia koordinointiin. Toimi nro 2: - yhteisön tuen osuus enintään 30 tai 50 prosenttia (metsäpalovaaran asteen mukaan) jäsenvaltioiden komissiolle esittämille metsäpalojen syiden tutkimista koskeville hankkeille/ohjelmille, tiedotuskampanjoille ja ehkäisy- ja seurantatoimenpiteille, - yhteisön tuen osuus enintään 15, 30 tai 50 prosenttia (metsäpalovaaran asteen mukaan) metsäpaloja koskevan yhteisön tiedotusjärjestelmän täytäntöönpanon jatkamiseksi, - yhteisön tuen osuus 100 prosenttia toimen koordinointi-, arviointi- ja seurantatoimenpiteille, - yhteisön tuesta arviolta 15 prosenttia kohdistetaan metsäpalojen syitä koskeviin tutkimuksiin ja tiedotuskampanjoihin, 45 prosenttia ehkäisyyn, 35 prosenttia seurantaan ja 5 prosenttia tiedotusjärjestelmään ja koordinointiin. 7.2 Kustannusten jakautuminen eri tekijöiden kesken Vuotta 2002 koskeva kustannusten jakautuminen vastaa ajanjaksoa 1997-2001. EY, miljoonaa euroa (nykyisin hinnoin) >TAULUKON PAIKKA> 7.3 Maksusitoumusmäärärahojen ja maksumäärärahojen aikataulu Jäljempänä olevassa taulukossa on otettu huomioon talousarvion toteutuminen vuosina 1997-2001 sekä vuoden 2002 alustava talousarvioesitys. EY, miljoonaa euroa (nykyisin hinnoin) >TAULUKON PAIKKA> 8. PETOSTENVASTAISET TOIMENPITEET 9. KUSTANNUSTEHOKKUUSANALYYSI 10. HALLINTOMENOT (YLEISEN TALOUSARVION PÄÄLUOKAN III KOHTA A) Viimeisten kohtien osalta kahden asetusehdotuksen vuonna 1996 laadittu rahoitusselvitys säilyy muuttumattomana.